UCC पर 3 जुलाई को होगी संसदीय कमेटी की बैठक
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar.  पश्चिम बंगाल की मुख्यमंत्री ममता बनर्जी की स्वास्थ्य स्थिति में बुधवार को सुधार हुआ, हालांकि डॉक्टरों ने उन्हें चलने-फिरने से मना किया है
कानून और न्याय की संसदीय समिति ने यूनिफॉर्म सिविल कोड (UCC) को लेकर 3 जुलाई को बैठक बुलाई है। संसदीय समिति बैठक की अध्यक्षता सुशील मोदी करेंगे। मीटिंग में विधि आयोग और कमेटी के अन्य मेंबर्स को बुलाया गया है।
बंगाल में BJP कार्यकर्ता का शव उसके घर में लटका मिला; परिजन ने हत्या का आरोप लगाया
पश्चिम बंगाल में गुरुवार को बीजेपी बूथ अध्यक्ष का शव उसके घर में लटकता मिला। घटना पश्चिम मेदिनीपुर के सबोंग के बालपाई क्षेत्र संख्या 9 के पानीथोर बूटे इलाके की है। मृतक की पहचान दीपक सामंत (35 साल) के रूप में हुई है। परिजन का दावा है कि दीपक की हत्या कर उसके शव को घर में लटका दिया गया है।
आज की अन्य प्रमुख खबरें...
राजस्थान के CM गहलोत के पैर की दो उंगलियों में फ्रैक्चर हुआ
राजस्थान के CM अशोक गहलोत के पैर में गुरुवार चोट लग गई। उन्हें इलाज के लिए जयपुर के सवाई मानसिंह हॉस्पिटल में भर्ती कराया गया। यहां पता चला कि उनके पैर की दो उंगलियों में फ्रैक्चर है।
डॉक्टरों ने प्लास्टर चढ़ाने के बाद गुरुवार शाम को उन्हें अस्पताल से छुट्टी दे दी गई। सीएम गहलोत ने ट्वीट कर बताया- पैर की दो उंगलियां फ्रैक्चर हो गई हैं। डॉक्टरों की सलाह पर कुछ दिनों घर से ही काम करूंगा।
तमिलनाडु के राज्यपाल ने जेल में बंद मंत्री सेंथिल बालाजी को कैबिनेट से बर्खास्त किया
तमिलनाडु के राज्यपाल आर.एन. रवि ने जेल में बंद वी सेंथिल बालाजी को तत्काल प्रभाव से मंत्रिपरिषद से बर्खास्त कर दिया। उन पर भ्रष्टाचार के आरोप हैं। सेंथिल को 14 जून को ED ने गिरफ्तार किया था।
जानकारी के अनुसार राज्यपाल ने सेंथिल को बर्खास्त करने के लिए CM एमके स्टालिन से भी राय-मशविरा नहीं किया।
राजभवन से जारी प्रेस रिलीज में कहा गया है कि मंत्री वी सेंथिल बालाजी पर नौकरियों के लिए पैसा लेने और मनी लॉन्ड्रिंग सहित भ्रष्टाचार के कई गंभीर मामलों में क्रिमिनल केस चल रहे हैं। इन कंडीशंस के चलते उन्हें बर्खास्त किया जाता है।
विपक्षी दलों के नेताओं की बैठक 13-14 जुलाई को बेंगलुरु में होगी, शरद पवार ने दी जानकारी
भाजपा के खिलाफ रणनीति बनाने के लिए विपक्षी दलों के नेताओं की बैठक 13-14 जुलाई को बेंगलुरु में होगी। NCP नेता शरद पवार ने यह जानकारी दी। पहले यह बैठक शिमला में होने वाली थी।
अफगानिस्तान के फैजाबाद में भूकंप, रिक्टर स्केल पर तीव्रता 4.1 आंकी गई
अफगानिस्तान के फैजाबाद में गुरुवार शाम 5:05 बजे भूकंप का झटका आया। नेशनल सेंटर फॉर सीस्मोलॉजी के अनुसार भूकंप की तीव्रता रिक्टर स्केल पर 4.1 आंकी गई।
दिल्ली में आप मंत्रिमंडल में फेरबदल, शिक्षा मंत्री आतिशी को वित्त और राजस्व मंत्रालय भी सौंपा
दिल्ली में आप मंत्रिमंडल में फेरबदल किया गया है। आतिशी को वित्त और राजस्व विभाग भी दे दिया गया है।आतिशी के पास पहले से शिक्षा विभाग की जिम्मेदारी है। LG ने फेरबदल को मंजूरी दे दी है।
झारखंड में बस स्टैंड पर पांच बसों में आग लगी; घंटेभर बाद बुझाई गई
झारखंड के रांची में कांटाटोली खादगढ़ा बस स्टैंड पर गुरुवार को पांच बसों में आग लग गई। जानकारी मिलते ही दमकल की दो गाड़ियां मौके पर पहुंचीं। करीब घंटे भर की मशक्कत के बाद आग पर काबू पाया गया। इस घटना में कोई जनहानि होने की जानकारी नहीं है। पढ़ें पूरी खबर...
मध्यप्रदेश के स्कूलों में पढ़ाई जाएगी वीर सावरकर की जीवनी, कांग्रेस बोली- ये फ्रीडम फाइटर्स का अपमान
मप्र के सरकारी स्कूलों में वीर सावरकर की जीवनी पढ़ाई जाएगी। मप्र के स्कूल शिक्षा मंत्री इंदर सिंह परमार ने सावरकर की जीवनी को मप्र के स्कूली पाठ्यक्रम में शामिल करने की बात कही है। कांग्रेस ने इस कदम को फ्रीडम फाइटर्स का अपमान बताया है। पूरी खबर पढ़ें...
पूर्व राष्ट्रपति अब्दुल कलाम के नाम से जानी जाएगी दिल्ली की औरंगजेब लेन
दिल्ली की औरंगजेब लेन का नाम बदल दिया गया है। अब इसे डॉ. एपीजे अब्दुल कलाम रोड नाम से जाना जाएगा। नई दिल्ली म्यूनिसिपल कॉर्पोरेशन (NDMC) ने बुधवार को इस पर सहमति दी। NDMC के वाइस चेयरमैन सतीश उपाध्याय ने कहा कि औरंगजेब ने भारतीय संस्कृति को नष्ट करने की कोशिश की, इसलिए औरंगजेब के नाम पर कोई रोड नहीं होनी चाहिए।
PM निवास पर लंबी बैठक, चुनाव से पहले सरकार और संगठन में बड़े फेरबदल की कवायद
लोकसभा चुनाव को देखते हुए भाजपा ने सरकार और संगठन के स्तर पर बड़े फेरबदल की कवायद तेज कर दी है। अब किसी भी समय फेरबदल हो सकता है। इसे लेकर बुधवार को PM मोदी ने अपने निवास पर गृह मंत्री अमित शाह, भाजपा अध्यक्ष जेपी नड्‌डा और महासचिव बीएल संतोष के साथ 4 घंटे लंबी बैठक की।
सूत्र बता रहे हैं कि केंद्रीय कैबिनेट में फेरबदल के तुरंत बाद संगठन में बड़ा बदलाव होगा। भाजपा के जानकारों का कहना है कि PM आवास पर संगठन के साथ इतनी लंबी बैठक सामान्य नहीं है।
मतलब साफ है कि मिशन-2024 के लिए संगठन और सरकार में ‘उपयुक्त’ लोगों की अदला-बदली की औपचारिकताओं और इसके नफा-नुकसान का आकलन हो रहा है। शनिवार को मोदी मप्र में रहेंगे और सोमवार को राष्ट्रपति दिल्ली से बाहर हैं, इसलिए सरकार में शुक्रवार या रविवार को बदलाव की संभावना है।
दिल्ली के शाहबाद डेयरी इलाके में नाबालिग से रेप, 3 आरोपी गिरफ्तार
राजधानी दिल्ली के शाहबाद डेयरी इलाके में 27 जून को एक 16 साल की लड़की के साथ रेप हुआ। मामले में आरोपी ने 3 आरोपियों को गिरफ्तार किया है। 27 जून की रात को नाबालिग अपनी दोस्त के साथ पार्क में गई थी। इस दौरान 3 लड़के भी वहां आए। उन्होंने नाबालिग का रेप किया और फरार हो गए। शिकायत मिलने के बाद पुलिस ने शिकायत दर्ज कर तीनों आरोपियों को गिरफ्तार कर लिया।
राजस्थान में तीन ट्रकों की आपस में टक्कर, आग लगने से 5 की मौत
राजस्थान में जयपुर-अजमेर हाईवे पर एक एक्सीडेंट में पांच लोगों की मौत हो गई। ASP ग्रामीण दिनेश शर्मा ने बताया, एक ट्रक में भैंसे बंधी थीं वे सामने खड़ी एक ट्रक से टकरा गई। टक्कर के कारण ट्रक में आग लग गई। आग लगने के कारण भैंसों से भरे ट्रक में सवार लोगों की जलने के कारण मृत्यु हो गई। ट्रक मालिक से संपर्क कर लिया गया है। पूरी खबर पढ़ें...
ममता बनर्जी की हालत में सुधार, डॉक्टरों ने दी आराम की सलाह
पश्चिम बंगाल की मुख्यमंत्री ममता बनर्जी की स्वास्थ्य स्थिति में बुधवार को सुधार हुआ, हालांकि डॉक्टरों ने उन्हें चलने-फिरने से मना किया है। मंगलवार को खराब मौसम के कारण सिलीगुड़ी के पास आपातकालीन लैंडिंग करने वाले हेलीकॉप्टर से उतरते समय बनर्जी को बाएं घुटने और बाएं कूल्हे के जोड़ में चोट लग गई। फिलहाल वह घर पर ही इलाज करा रही हैं।
अधिकारी ने बताया कि मुख्यमंत्री की दो घंटे तक फिजियोथेरेपी की गई और दो वरिष्ठ डॉक्टरों ने भी उनकी जांच की। अधिकारी ने कहा, "मुख्यमंत्री की हालत में आज थोड़ा सुधार हुआ है। हालांकि, उन्हें अभी भी दर्द हो रहा है जो हिलने-डुलने से और बढ़ गया है।